जालोर. नोटबंदी के दो वर्ष पूरे होने के उपलक्ष्य में कांग्रेस ने शनिवार को जिलास्तरीय प्रदर्शन किया। कलक्ट्री के बाहर सभा आयोजित कर केंद्र सरकार की नीतियों को जमकर कोसा। उधर, जिलास्तरीय कार्यक्रम होने के बावजूद इसमें औपचारिकता दिखी। धरना-प्रदर्शन में न केवल कार्यकर्ताओं की कमी खली बल्कि गिनती के लोग ही पहुंचे, इसमें भी ज्यादातर पदाधिकारी थे। प्रवक्ता योगेन्द्रसिंह कुम्पावत के अनुसार पूर्व विधायक रामलाल मेघवाल, प्रदेश सचिव जगदीश चौधरी, सवाराम पटेल, सोहनसिंह देवड़ा, भारत कुमार, उमसिंह, लालसिंह, हदमत सिंह, जवानाराम परिहार, आलम खान, रमेश पुरोहित तवाव समेत अन्य लोग मौजूद रहे।